גבע אלון

גבע אלון (נולד ב־30 במאי 1979) הוא זמר-יוצר וגיטריסט ישראלי. לשעבר סולן להקת "הפליינג בייבי".

==ביוגרפיה==
אלון נולד וגדל בקיבוץ מעברות. החל לנגן בגיטרה בגיל 12. בשנת 1999 החל את דרכו כאשר הקים את להקת "הפליינג בייבי" עם חבריו גדי אלטמן (גיטרה), רשף שחר (תופים) ושחם אוחנה (באס). אלון היה סולן הלהקה והאחראי על כתיבת החומרים שנגנה הלהקה.

בשנת 2000 הלהקה הקליטה חומרים לאלבום בכורה, אבל בסופו של דבר האלבום נגנז. עוד באותה שנה טסו "הפליינג בייבי" לקליפורניה בפורמט של הרכב טריו (ללא שחם אוחנה). הם שהו בארצות הברית שנתיים וניגנו בכמאתיים הופעות ברחבי היבשת תוך שהם צוברים קהל מאזינים ומגבשים את הקו המוזיקלי של ההרכב. בתקופה זו גם השתתפו במספר תוכניות רדיו וטלוויזיה מקומיות.

בשנת 2002 חזרו חברי הלהקה לישראל והחלו להופיע בפני קהל מקומי. בשנת 2003 יצא האלבום הראשון הרשמי של הלהקה, "Inner World", שזכה לשבחי המבקרים

בשנת 2004 הוחתמה להקת ה"פליינג בייבי" בחברת התקליטים Blue Sun והוציאה לאור את האלבום "Pain To Give".<ref></ref> רשף שחר ושחם אוחנה עזבו את הלהקה, ובמקומם הצטרף איסר טננבאום מרוקפור.

בתחילת שנת 2004 הצטרף אלון ללהקתו של הזמר שי נובלמן, עמו ניגן קרוב לשלוש שנים, והיה שותף מרכזי בהקלטת אלבומו השני Beautiful Life (כגיטריסט וכמי ששר כזמר ליווי בכל שירי האלבום). אלון אף שר סולו בדואט "Wonderful" אותו כתב עם נובלמן. הבלדה נבחרה על ידי מאזיני תוכנית הרדיו "הקצה" של גלגלצ כשיר הישראלי האהוב לשנת 2005.

בתחילת 2005 חברו ה״פליינג בייבי״ ליוצר האמריקאי פיטר הימלמן (חתנו של בוב דילן), לסיבוב הופעות משותף שהתחיל בארץ ונמשך ברחבי החוף המזרחי של ארה״ב. במקביל להופעות עם להקת ה״פליינג בייבי״, החל גבע אלון להופיע לבדו. במשך מספר שנים הופיע באופן קבוע בפאב ה״רוטס״ ברחוב לילינלבלום בתל אביב. הופעות אלה היוו במה ראשונה לחומרים חדשים שמהם החלה להתגבש קריירת הסולו שלו. ההופעות האקוסטיות ב״רוטס״ הלכו וצברו קהל מאזינים אדוק ויצרו עניין סביבו.

אלבום הסולו הראשון יצא בשנת 2006 ונקרא "Days Of Hunger",<ref></ref> אלבום אקוסטי המתאפיין בנגיעות של פולק, בלוז וקאנטרי. בשנת 2007 הוציא אלון את אלבום הסולו השני שלו, "The Wall Of Sound"<ref></ref>, המוכר בעיקר בשל גרסת הכיסוי של אלון לשיר "Modern Love"<ref></ref> של דייוויד בואי. השיר זכה להצלחה ונכנס לרשימת ההשמעה של גלגלצ.

בשנת 2008 עבר אלון להתגורר בארצות הברית והופיע שם ביותר מ-100 הופעות ברחבי היבשת. באותה השנה נבחר שיר של אלון "In My Head" להופיע באלבום אוסף של המגזין Relix , מגזין המוזיקה השלישי בגודלו בארצות הברית. שיאו של הסיבוב הייתה הופעה במופע פותח לפול וולר במועדון הפילמור האגדי של סן פרנסיסקו מול קהל של אלפים.

לאחר שנה בארצות הברית, חזר אלון לארץ היישר לסיבוב הופעות מצליח. בשנת 2009 הוציא אלון את אלבומו השלישי, "Get Closer", בהפקתו המוזיקלית של טום מונהן, מהמפיקים הבולטים בסצנת האינדי האמריקאית, שהגיע במיוחד לארץ לצורך ההקלטות.

מתוך אלבום זה יצאו לרדיו שלושה סינגלים: "The wind whispers" "I can see the stars" "Come race me", שהושמעו בהצלחה בתחנות הרדיו השונות ואף הפכו ללהיטים. האלבום אף זיכה אותו במועמדות לתואר "זמר השנה" במצעד השנתי של גלגלצ והופיע בכל מצעדי האלבומים הטובים לשנת 2009. בשנת 2010 יצא אלבום ההופעה של המוזיקאי עמיר לב "עמיר לב בזאפה", בו התארח אלון במספר שירים.

בעקבות האלבום "Get Closer" יצא אלון לסיבוב הופעות רחב. שיתף פעולה עם אומנים כלהקת משינה, אברהם טל וברי סחרוף. אלון ניגן בגיטרה באלבום "עוד נוסע אחד" של סגול 59 שיצא באוגוסט 2011.

בשנת 2010 הוחתם גבע אלון על חוזה הפצה אירופאי בחברת "ADA Global (Alternative Distribution Alliance)", חברת-בּת של תאגיד המוזיקה הבינלאומי האחים וורנר. בקיץ שלאחר מכן, ערך אלון סיבוב הופעות באירופה.

בחודש מרץ 2012 יצא אלבום הסולו הרביעי של גבע אלון - "In The Morning Light". את האלבום הקליט אלון בעיר החוף הספרדית קאדיז, בהפקתו של תום מונוהאן ובליווי נגנים אמריקאים שהגיעו לספרד לצורך ההקלטות. דן הינדמן, גיטריסט להקת Vetiver, אוטו האוזר, המתופף של אותה להקה שעבד עם Bert Jansch וניגן גם עם Vashti Bunyan, דבנדרה בנהארט והלהקה Espers והבסיסט ג'ף היל, שמנגן עם רופוס ווינרייט. ב-2013 ביצע אלון קאבר לשיר "Even Flow״<ref></ref> של להקת הרוק ״פירל ג׳ם״, במאמץ להביא את הלהקה לארץ.

במהלך שנת 2014 החל גבע לשלב בהופעותיו שירים בשפה העברית. בינואר 2015 יצא אלבומו הראשון של גבע בעברית "תהיי איתי" בהפקתו המוזיקלית של עמיר לב. בעקבות יציאת האלבום יצא גבע לסיבוב הופעות ארצי, כשבסופו יצא לסיבוב הופעות קטן בשיתוף דניאלה ספקטור. גבע השתתף בהמשך העשור באלבומה של ספקטור בהתחלה שיצא בסוף 2019. בנוסף השתתף גבע באלבום האינדי של אלן מון "Children of the Call" שיצא באותה שנה (2014).

בפברואר 2016 , הקים אלון את להקת הרוק ויגן פרנדלי (VEGAN FRIENDLY) ביחד עם ג׳נגו ואסף רייז. הלהקה החלה להופיע ברחבי הארץ וביולי שוחרר השיר הראשון (COWS)<ref></ref> <ref></ref> מאלבומה של VEGAN FRIENDLY, שלווה בהופעות רבות ברחבי הארץ. 

באותה שנה יצא האלבום "שותפים בעם" של להקת הדג נחש ובו השיר "אזרח של העולם" (מילים: שאנן סטריט, לחן של אלון) בביצוע משותף של גבע אלון והלהקה אשר לווה בהופעות משותפות של השניים.<ref></ref> בנובמבר יצא אלון לסיבוב הופעות חגיגי במלאת עשור לאלבום הבכורה.<ref></ref>

בינואר 2017 עלה מופע משותף לגבע אלון עם עמיר לב וערן צור.<ref></ref> ביוני 2017 יצא השיר ״זמר נוגה״ עם דניאלה ספקטור<ref></ref> מתוך פרוייקט ״התשמע קולי״ של גלגל"צ כמחווה לחלונות הגבוהים.<ref></ref> ביולי באותה שנה הייתה VEGAN FRIENDLY המופע הפותח ללהקת הפיקסיז (Pixies) בקיסריה.<ref></ref> <ref></ref> חודש לאחר מכן השיקה הלהקה את אלבום הבכורה שלה<ref></ref> ויצאה לסיבוב הופעות ארצי, במהלכו הופיעה בפסטיבלי המוזיקה המרכזיים בארץ. האלבום הושמע בפלייליסט של רדיו 88 וכיכב בשאר ערוצי המדיה.<ref></ref> מודי בר און אירח את הלהקה ונתן לה במה במסגרת התוכנית "לונדון וקירשנבאום".<ref></ref> ֿבדצמבר שיחרר אלון שיר חדש ״מחפש שמיים״<ref></ref> מתוך אלבום חדש, השני שלו בעברית.

בינואר ובפברואר 2018 שוחררו שני סינגלים נוספים מהאלבום החדש: ״בא הביתה״<ref></ref> ו"דניאל".<ref></ref> 

אלבום הסולו השישי של אלון, "מחפש שמיים", יצא ב-2018, ובדומה לאלבומו הקודם, גם הוא הכיל כולו שירים בשפה העברית. האלבום קצר שבחים רבים:<ref></ref> <ref></ref>״היופי של "מחפש שמים" טמון במידה רבה בדרך שבה המוזיקה משלימה, מעשירה ומעמיקה את הסיפור שמספרות המלים... ניצוצות יפים של רגש.״ (בן שלו, הארץ)<ref>https://www.haaretz.co.il/gallery/music/musicreview/2018-03-21/ty-article/.premium/0000017f-dbe0-d3a5-af7f-fbee7bf10000</ref> האלבום החדש הושק במאי עם אורחים: יהודה פוליקר ודניאלה ספקטור.

באוקטובר 2018 גבע אלון היה המופע הפותח והתארח בהופעותיה של להקת AMERICA בישראל.<ref></ref> הוא ביצע איתם במשותף את להיטם "A Horse With No Name". <ref></ref><ref></ref> באותו חודש הוקלט ועלה לרשת שיר של אלון עם סיון טלמור בשם "One I Want״<ref></ref> בסוף 2018 בחר צוות תחנת הרדיו כאן 88 את 40 האלבומים האלטרנטיביים הטובים, המשפיעים והמקוריים ביותר שנעשו בישראל ב-40 השנים האחרונות.<ref></ref> ״Days Of Hunger״<ref></ref> של גבע אלון נבחר במקום ה-14 ברשימה.

במאי 2019 הושק סיבוב הופעות נרחב בשם ״יובל שר יוסי״ <ref></ref> שבו ביצע יובל בנאי את מיטב הקלאסיקות של אביו, יוסי בנאי, בליווי גבע אלון אשר היה שותף לעיבודים והיווה בו דמות מרכזית. <ref></ref> בסוף אותה שנה ציין אלון בהופעה חגיגית <ref></ref> מלאת עשור לאלבומו Get Closer עם הלהקה המקורית שעבדה איתו על האלבום- TREE. 

בתחילת 2020 כשהוא לקראת הוצאתו של אלבום חדש, הוציא אלון שני שירים חדשים באנגלית מהאלבום בהם ניתן דגש לצליל אלקטרוני: Free<ref></ref> ו-Follow<ref></ref>במקביל השתתף באלבומה של דניאלה ספקטור "בהתחלה" (בשיר "מזמור לדוד"),<ref></ref> באותה שנה השתתף בפסטיבל "אינדיזוםזום"<ref>https://www.haaretz.co.il/gallery/music/2020-04-30/ty-article-magazine/0000017f-db9e-df62-a9ff-dfdf36330000</ref> אשר שודר ברדיו הקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר זוהר גינזבורג, עינב ג'קסון כהן, עדי-קשת כהן, תמר אפק, אור אדרי, אלישע בנאי, סיון טלמור, פלורה ואחרים.

בשנת 2020 - בתקופת הקורונה, יזם אלון הופעות בית ויצא למסע הופעות באותו קיץ בכל פינה בארץ.<ref></ref> באוקטובר 2020 ויותר מאוחר בפברואר 2021 יצאו שני שירים של מאור כהן: ״לא נגמר״ ו"ברמן בלוז"<ref></ref> <ref></ref>בהפקה מוזיקלית ועיבוד של ויגן פרנדלי.

במרץ 2021 יצא האלבום "מעגל האור" של נעם רותם שגבע אלון היה שותף בו. ביולי יצא האלבום הבא של אלון “Follow, אלבום הסולו השביעי שלו. האלבום התנגן רבות ברשימות השמעה שונות ברדיו.

בינואר 2022, בהשראת עדותו של ניצול השואה צבי כהן, חבר קיבוצו של גבע, יצר אלון את "ימים מחוץ לזמן - אומן פוגש עדות"- יצירה מוזיקלית מקורית משלו. במהלך יוני 2022 הופיע אלון בברלין עם ערן צור וסיון שביט ובישראל התארח בהופעתה של רונה קינן. באוגוסט 2022 יצא אלבומו של ג׳נגו "קרח בעיניים".<ref></ref> גבע אלון הפיק והקליט את שיר הנושא מתוך האלבום. בדצמבר 2022 יצא אלון לסיבוב הופעות עם המוזיקאי הספרדי דפדרו בישראל.

בפברואר 2023 השתתף אלון בערב מחווה לג׳וזי כץ בהיכל התרבות וביולי של אותה שנה היה שותף במופע רב תחומי מקורי של בית אבי חי בשם "מי באש - לאונרד כהן במלחמת יום כיפור". המופע, בהנחיית אסתר רדא, כלל מוזיקה של גבע אלון ומאיה בלזיצמן.<ref></ref>

באוגוסט 2024 יצא השיר ״בבוקר״<ref></ref> בביצוע גבע אלון ויהודית רביץ.

==== שיתופי פעולה עם יהודה פוליקר ====
בדצמבר 2018 הוציא יהודה פוליקר עם גבע אלון וחברי Vegan Friendly סינגל בשם "תבוא". זה היה חלק מפרויקט חדש של פוליקר עם השלישייה ולראשונה מאז ימי להקת "בנזין". פוליקר עבד והקליט שירי רוק חדשים עם חברי להקה שגם היו שותפים בעיבודים, בנגינה ובתהליך כולו: גבע אלון- גיטרות ושירה, ג׳נגו – בס, אסף רייז - תופים.

באפריל 2019 הופיע אלון בפסטיבל "מגבירים את הלילה" כחבר בוויגן פרינדלי ולראשונה ביצע על במה ביחד עם פוליקר שירים חדשים מהאלבום המשותף לצד שירים של פוליקר מתקופת "בנזין" ומאלבומי הסולו שלו. ביוני 2019 יצא שיר נוסף עם פוליקר – "עליך ועליי".

בינואר 2020 הופיעו יהודה פוליקר, גבע אלון וחברי ויגן פרינדלי בערב שכולו שירי בנזין בהאנגר 11.

במרץ 2022 הוזמן אלון להתארח במופע של פוליקר בפסטיבל הגיטרה באילת.

בדצמבר 2023 יצא סינגל ליהודה פוליקר- "נוצץ בחשיכה"<ref></ref> שבו אלון שותף בנגינה, בעיבוד ובקולות.

==חיים אישיים==

אלון מתגורר במושב מעלה גמלא.

==דיסקוגרפיה==
===אלבומים===
* Days of Hunger - 2006
* The Wall of Sound - 2007
* Get Closer - 2009
* 2012 - In the Morning Light
* 2015 - תהיי איתי
* 2018 - מחפש שמיים
*2021 - Follow

==קישורים חיצוניים==

* גבע אלון [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]
* [http://www.qube.co.il/ency_band.asp?e=3845&cat=31 גבע אלון], באתר Qube
* 
* 
* 
* 
* 
* Daniel Koch, [http://www.rollingstone.de/news/meldungen/article95678/neu-im-plattenregal-die-alben-vom-06-mai-2011.html Geva Alon - "Get Closer"], Rolling Stone Germany, 06.05.2011

== הערות שוליים ==

קטגוריה:זמרי רוק ישראלים
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:גיטריסטים ישראלים
קטגוריה:מעברות (קיבוץ): אישים
קטגוריה:מעלה גמלא: אישים
קטגוריה:ישראלים שנולדו ב-1979